Document ID: /fineweb-2-swissfilter-quality_10-filterrobots/filtered/01798.jsonl.gz/1535

Latärnäschränzer Lieschtel Wünsche euch ganz schöhni Wiehnachte und e guete Rutsch ins 2019! 🔥🦁
Nit Vergesse: 2. Februar 2019 Latärnli-Fescht in dr MZH Lause Stutz! VVK Tickets sind bi allne Aktivmitglieder und in Krone Lieschtel erhältlich!
Latärnäschränzer Lieschtel Wünsche euch ganz schöhni Wiehnachte und e guete Rutsch ins 2019! 🔥🦁
Nit Vergesse: 2. Februar 2019 Latärnli-Fescht in dr MZH Lause Stutz! VVK Tickets sind bi allne Aktivmitglieder und in Krone Lieschtel erhältlich!
Chömet verbi. Mir hei dä Fritig und Samstig vo jewils 1800-0200 Uhr euse Chäler offe.
Grümpeli Bubendorf – Alle Jahre wieder
Alle Jahre wieder sind au mir miteme Team vertrette gsi am Grümpeli Buebedorf. Nachem tolle 4. Platz lestjohr hemer uns als Ziel gsetzt dies Johr unter die top 3 zko aber s`wichtigste isch gsi das mr spass hend und das sich keine Verletzt. In dr Gruppe A hemer dr 1. Match gg Durschtigi 44er ka. Miteme suvärene 4:0 Sieg simer erfolgrich ins Tunnier gstarten. Als zweite Gegner hend Tannäzapfesuuger Reigoldswil gwartet miteme ziter Sieg hemer uns 2:1 dure gsetzt. Im dritte spiel isch es zum Duel mit de Fränkeschränzer Bubendorf 2 cho. Au do hemer uns 3:1 duregsetzt. Im vierte und leste Gruppespiel hemer gg Sambaschränzer Bubendorf 1 mit 0:1 verlore. Aber dank em Torverhältnis simer als Gruppesieger id Finalphase cho.
Döte isches zum sehr heisse Duel cho gg Lupo-Rueche. Nachem 0:1 rückstand hemer müsse reagiere und aus das Spiel mit 3:1 gwunne. Im Halbfinal hemers wieder gg Fränkeschränzer Bubendorf 1 (aber dismol gg Manschaft 1) zdue ka. Spektakel pur ufem Feld. Dank unserem Gooli Höggi, wo sich d`Fränke gfrogt hend wo er die Schnelle Reaktione her het, hemer das spiel für uns mit 2:1 entscheide. Finale olé!
Im Final hemers wieder mit de, lest Johr simer gg sie im Halbfinale usekeit, zdue ka. Nacheme sehr intensieve Spiel hemers leider Verlore mit 0:1.
Trotzdem simer stolz uf uns gsi das mir dr 2. Platz gholt hend!
Viele Dank an FC Buebedorf fürs Organisiere und unsere Fans wo uns Unterstützt hend!
Liebi Latärnli,
Liebi Gönner, Fans, Fründe und Sympathisante
Mir verabschiede uns für die diesjöhrigi Fasnacht us dr Manège. Mir luege zrug ufe geniali Wuche voller Freud, guetem Sound, tolle Erläbnis und Spass. Eimol meh hämmer alli alles geh und eus gegesitig ä unvergässlichi Zit verschafft. Es macht Spass mit euch, während und au nachem Spiele! Scho die fünfti Fasnacht hani jetz dörfe mit euch in dere Funktion erläbe, und es macht mir no genau so vil Freud wie im erschte Johr. Das mol no mitere Première: dr Cedi als neue Major. Du hesch das richtig super gmacht Cedi! Ich hoff du hesch au Freud gha, denn du hesch jetz dä Zirkus für paar Johr!😉
So, das wers vo minere Site gsi mitem scho fascht traditionelle Abschlusstext. Dr Leu macht jetz zerscht mol nüm so vil usser vilicht chli schnarchle😄
Willsch z Lieschtel aktiv Fasnacht machä?
Hesch eus gseh odr ghört und findsch du würdsch guet zu de Latärnlis passe?
Denn chum eifach unverbindlich in dr Aula vom Schuelhuus Frenke cho inelosä.
Am 6. März am 8i Zobe. Ab de 9i zobe spielt Gugge no 1-2 Lieder und beantwortet nochert gern euchi froge zum Instrument oder sünstigi.
Mir freue eus uf di!
Facebookveranstaltung
Im Stedtli düen so Bänkli locke
zum anesitze zum anehocke
denn in dr neue Roothuusstroos
isch hoffentlich au öppis los
dört düen die Bänkli nämmlig stoh
damit e huffe Lüt düen cho
das söll also Chunde locke
und die löhn Lieschtel nit lo hocke
nit wie d Autobus AG
die seit am „Lieschel“ schlicht ade
au dr Stappi duet eus schocke
loht Lieschtel eifach so lo hocke
derfür chönnts d Uni z Lieschtel probiere
Studänte hocke doch immer, bim studiere
am Bahnhof dank däm Hochhuusbrocke
loht d SBB Lieschtel nit hocke
und no öpper duet nie vo Lieschtel go
mir Fasnächler düen grad i stoh
mir bliebe Lieschtel treu
das trennt dr Hopfe vo dr Spreu
mir düen feschte und frohlocke
und löhn Lieschtel nie lo hocke
Ab sofort bi jedem aktive Latärnäschränzer erhältlich!
oder bi unserem Plaggetteverkauf am -> 27. Januar vom 8:00 – 17:00 Uhr
-> 17. Februar vom 8:00 – 17:00 Uhr
Jewils vor em Stabhof und vor em Büchelicenter in Liestel
Latärnäschränzer Liestel präsentiere euch s`Latärnlifest 2018 in dr MZH Stutz, Lause.
Imene Monet isches sowit. 3. Februar umbedingt Reserviere! Es wird e Saufest!
Hol dr hütt no dis Vorverkaufsticket für 10CHF. Die sind bi jedem Aktivmitglied, im Latärnlichäller oder in de Krone z’Lieschtel. Oder schrieb uns e E-Mail. S het so langs het!
Obekasse: 15CHF
Itritt: ab 18 Johr
– Los Ventilos Oberdorf
– Fränkeschränzer Buebedorf
– Au-Rugger Oberdorf
– Wasserfalleschränzer Reigoldswil
– Fotzelcheibe Ittige
– Schlappschwänz Frenkedorf
– Latärnäschränzer Lieschtel
🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄
In Lieschtel isch Wiehnachtsmärt und au mir öffne euse Chäller am Fritig und Samstigobe ab de 6i für euch! Chömmet vrbi nach eurem Wiehnachtsbummel durchs Stedtli und wärmet euch bi eme Füürwägeli 🔥🚒🚨🔥 oder sunschtigem uf in unserem warme Latärnlichäller… Mir freue eus!
🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄⭐️🎄🎄⭐️🎄⭐️